οι στρατηγοι χαρμιδει επιμελητει δηλου χαιρειν γενομενων πλειονων λογων εν τει βουλει περι του δογματος ου ηνεγκεν εκ ρωμης δημητριος ρηναιευς υπερ των κατα το σαραπιειον εδοξεν μη κωλυειν αυτον ανοιγειν και θεραπευειν το ιερον καθαπερ και προτερον γραψαι δε και προς σε περι τουτων ινα ειδης υποτεταχαμεν δε σοι και του ενεχθεντος υπ αυτου δογματος το αντιγραφον. κοιντος μινυκιος κοιντου υιος στρατηγος τει συγκλητωι συνεβουλευσατο εν κομετιωι ειδυιοις εντερκαλα[ρ]ιοις γραφομενου παρησαν ποπλιος πορκιος ποπλιου τεβεριος κλαυδιος τεβεριου κρυστομινας μανιος φοντηιος γαιου περι ων δημητριος ρηναιος λογους εποιησατο οπως το εν δηλωι ιερον σαραπιδος αυτωι θεραπευειν εξει δηλιους δε κωλυειν και τον εξ αθηνων επαρχον παραγινομενον ωι ελασσον θεραπευει περι τουτου του πραγματος ουτως εδοξεν καθως το προτερον εθεραπευεν ενεκεν ημων θεραπευειν εξεστιν του μη τι υπεναντιον τωι της συγκλητου δογματι γινηται εδοξεν.
Delos — 2nd c. BC
 2nd c. BC